На основу члана 32. Закона о локалној самоуправи („Сл. гласник РС“, бр. 129/2007, 83/2014-др. закон, 101/2016-др.закон, 47/2018 и 111/21 - др.закон), члана 40. став 1. тачка 20. Статута Општине Кладово („Сл. лист Општине Кладово“, бр. 7/2019), члана 99. став 2. и став 13. члана 100. став 1. тачка 3. Закона о планирању и изградњи („Сл. гласник РС“, бр. 72/2009; 81/2009-испр., 64/2010-одлука УС; 24/2011; 121/2012; 42/2013-одлука УС; 50/2013-одлука УС; 98/2013-одлука УС; 132/2014, 145/2014, 83/2018, 31/2019, 37/2019-др.закон, 9/2020 и 52/2021), члана 26. Одлуке о грађевинском земљишту („Сл. лист Општине Кладово“, бр 1/2018, 7/2018 и 13/2019) и члана 136. и члана 137. Закона о општем управном поступку („Сл. гласник РС“, бр. 18/2016 и 95/2018-аутентично тумачење), сходно Решењу Општинске управе Кладово, број 464-56/2021-III-01, од 24.06.2021. године, Скупштина општине Кладово, на седници одржаној дана 20.04.2023. године, донела је:
Р Е Ш Е Њ Е

I

Отуђује се грађевинско земљиште из јавне својине Општине Кладово, непосредном погодбом, Кебуровић Наталији из Мале Врбице, улица Едварда Кардеља бр. 7,  са ЈМБГ 1308957757527, коју по овлашћењу заступа адвокат Бондокић Б. Миодраг из Кладова, улица 22. септембар и то део, површине 0.00,55 ха, од кп.бр. 2781/1, потес Едварда Кардеља, земљиште под делом зграде, површине 0.00,11 ха; земљиште под делом зграде површине 0.00,14 ха; земљиште под делом зграде површине 0.00,18 ха; земљиште под делом зграде површине 0.00,48 ха и остало вештачки створено неплодно земљиште, површине 0.52,10 ха, све земљиште у грађевинском подручју, укупне површине 0.53,01 ха у јавној својини Општине Кладово, уписане у Листу непокретности број 174 КО Мала Врбица по цени од 88.000,00 (словима: осамдесетосамхиљада) динара по једном ару, односно 48.400,00 (словима: четрдесетосамхиљадачетристо) динара за укупну површину. 
II

Саставни део овог решења је Елаборат геодетских радова, Пројекат геодетског обележавања грађевинских парцела кп.бр. 125 и 2781/1 КО Мала Врбица (Пројекат измене границе), израђен од стране Бироа за геодетске послове „Геометар Митке“, са седиштем у Доњем Милановцу и испоставом у Кладову, на који је Одељење за урбанизам, грађевинарство и послове управног надзора Општинске управе Кладово, дало сагласност бр. 350-54/2021-III-04 од 03.06.2021. године.
III

Стицалац се обавезује да у року од 30 (словима: тридесет) дана од дана правноснажности овог решења закључи Уговор о отуђењу грађевинског земљишта из става 1. овог решења са Општином Кладово.
Образложење
Општинској управи Кладово, Одсеку за имовинско-правне послове, правну помоћ и скупштинске послове, дана 03.07.2020. године, обратила се Кебуровић Наталија из Мале Врбице, улица Едварда Кардеља бр. 7,  са ЈМБГ 1308957757527, коју по овлашћењу заступа адвокат Бондокић Б. Миодраг из Кладова, улица 22. септембар, писменим захтевом, заведеним под броjем: 464-40/2021-III-01, за одређивање земљишта за редовну употребу објекта саграђеног на кп.бр. 125 КО Мала Врбица а делом од 55 м2 на кп.бр. 2781/1, потес Едварда Кардеља, земљиште под делом зграде, површине 0.00,11 ха; земљиште под делом зграде површине 0.00,14 ха; земљиште под делом зграде површине 0.00,18 ха; земљиште под делом зграде површине 0.00,48 ха и остало вештачки створено неплодно земљиште, површине 0.52,10 ха, све земљиште у грађевинском подручју, укупне површине 0.53,01 ха у јавној својини Општине Кладово, уписано у Листу непокретности број 174 КО Мала Врбица.
Поступајући по поднетом захтеву, у складу са чланом 68. Закона о планирању и изградњи („Сл. гласник РС“, бр. 72/2009; 81/2009-испр., 64/2010-одлука УС; 24/2011; 121/2012; 42/2013-одлука УС; 50/2013-одлука УС; 98/2013-одлука УС; 132/2014, 145/2014, 83/2018, 31/2019, 37/2019-др.закон, 9/2020 и 52/2021), упутили смо захтев Одсеку за урбанизам, грађевинарство и планирање, за доставу извештаја да ли постојећа парцела  испуњава услове да буде одређена као земљиште за редовну употребу предметног објекта и услове за грађевинску парцелу, односно, да ли је, ради утврђивања земљишта за редовну употребу објекта потребно израдити пројекат препарцелације, односно парцелације, да ли постоје урбанисички услови за израду ових пројеката односно мишљење, ако је већ извршено обележавање или формирање катастарске парцеле да израда ових пројеката није потребна. У извештају Одсека за урбанизам, грађевинарство и послове обједињене процедуре бр. 350-74/2020-III-01 од 07.07.2020. године, наведено је да се стамбени објекат бр. 2 у основи 151 м2 изграђен на кп.бр. 125 КО Мала Врбица, која је у приватној својини Кебуровић Наталије из Мале Врбице, делом налази и на кп.бр. 2781/1 КО Мала Врбица, која је у јавној својини Општине Кладово. За наведени објекат покренута је процедура озакоњења објекта заводни број: 351-1-829/2018 од 08.02.2018. године те да је за одређивање земљишта за редовну употребу објекта потребна израда пројекта исправке границе. 
Као допуну захтева, пуномоћник подносиоца захтева је Одсеку за имовинско-правне послове, правну помоћ и скупштинске послове, доставио Пројекат геодетског обележавања грађевинских парцела насталих изменом граница кп.бр. 125 и кп.бр. 2781/1 КО Мала Врбица (Пројекат измене границе), израђен од стране Бироа за геодетске послове „Геометар Митке“,од маја 2021. године, на који је Одељење за урбанизам, грађевинарство и планирање Општинске управе Кладово, дана 03.06.2021.. године дало Сагласност бр. 350-54/2021-III-04 као и Сагласност Првобраниоца општине Кладово, бр. ПО.71-133/2021. године од 10.05.2021. године на предложену исправку граница суседних катастарских парцела.   
На седници Скупштине Општине Кладово, дана 16.12.2021. године, донета је Одлука о покретању поступка отуђења неизграђеног грађевинског земљишта из јавне својине Општине Кладово, непосредном погодбом, ради исправке граница суседних катастарских парцела, те је истом наложено Комисији да у року од дана 8 (осам) дана од дана спроведеног поступка отуђења грађевинског земљишта непосредном погодбом, ради исправке граница суседних катастарских парцела, достави Скупштини општине Кладово записник о спроведеном поступку јавног надметања са предлогом решења о отуђењу земљишта.
На седници Комисије за прибављање и располагање непокретностима у јавној својини Општине Кладово, образоване решењем Општинског већа Општине Кладово, бр. 02-20/2016-II од 29.06.2016. године и бр. 02-13/2021-II од 06.07.2021. године (у даљем тексту: Комисија), одржаној дана 16.12.2022. године, записнички је констатовано да су испуњени услови за отуђење непосредном погодбом дела површине 0.00,55 ха, од кп.бр. 2781/1, КО Мала Врбица.

 На основу члана 1. става 1. тачке 5. Одлуке о тржишној вредности неизграђеног грађевинског земљишта у јавној својини Општине Кладово, („Сл. лист Општине Кладово“, бр. 1/2014 и 1/2015) којом почетна цена земљишта које се отуђује износи 80.000,00 (словима: осамдесетхиљада) динара по једном ару, с обзиром да се у складу са Одлуком о разврставању грађевинског земљишта на територији општине Кладово на просторне јединице-зоне („Сл. лист Општине Кладово“, бр. 1/2010 и 1/2014)  исто налази у IV зони. Почетна цена се на основу члана 25. став 2. Одлуке о грађевинском земљишту (Сл. лист Општине Кладово“, бр. 1/2018 и 13/2019) увећава за 10 % у фиксном износу за отуђење непосредном погодбомпо цени од 88.000,00 (словима: осамдестосамхиљада) динара по једном ару, односно 48.400,00 (словима: четрдесетосамхиљадачетристо) динара за укупну површину, све у складу са Елаборатом геодетских радова, Пројекат геодетског обележавања грађевинских парцела кп.бр. 125 и 2781/1 КО Мала Врбица (Пројекат измене границе), израђеним од стране Бироа за геодетске послове „Геометар Митке“, на који је Одељење за урбанизам, грађевинарство и послове управног надзора Општинске управе Кладово, дало сагласност бр. 350-54/2021-III-04 од 03.06.2021. године.   
На основу напред наведеног, применом члана 100. става 1. става 2.  Закона о планирању и изградњи („Службени гласник РС“, бр. 72/09; 81/09-испр. 64/10-одлука УС; 24/11; 121/2012; 42/2013-одлука УС; 50/2013-одлука УС; 98/2013 – одлука УС; 132/2014, 145/2014, 83/2018, 31/2019, 37/2019 – др.закон и 9/2020), члана 25., 28. и члана 29. Одлуке о грађевинском  земљишту („Сл. лист Oпштине Кладово“, бр. 1/2018, 7/2018 и 13/2019) и члана 137. Закона о општем управном поступку („Сл. гласник РС“, бр.18/2016 и 95/2018-др.закон),  одлучено је као у диспозитиву.

УПУТСТВО О ПРАВНОМ СРЕДСТВУ: Против овог решења не може се изјавити  жалба али се може покренути управни спор тужбом код Управног суда у Београду у року од 30 (словима: тридесет) дана од дана пријема решења
Број:463-37/2023-I
У Кладову,20.04.2023.год.

